b'\n_START_ARTICLE_\nOmski oblasti lipp\n_START_PARAGRAPH_\nOmski oblasti lipp on Venemaa haldus\xc3\xbcksuse Omski oblasti lipp._NEWLINE_Ametlikult v\xc3\xb5eti lipp kasutusele 17. juunil 2003.\n_START_SECTION_\nLipu kirjeldus\n_START_PARAGRAPH_\nOmski oblasti lipuks on ristk\xc3\xbclikukujuline kangas, mis on jagatud vertikaalselt kolmeks v\xc3\xb5rdseks v\xc3\xa4ljaks, vardapoolne ja lehvipoolne v\xc3\xa4li on punased, keskmine aga valge. Valget v\xc3\xa4lja l\xc3\xa4bib sinine vertikaalne laineline laid, mis moodustab 1/3 valge v\xc3\xa4lja laiusest._NEWLINE_Lipu laiuse ja pikkuse suhe on 2:3.\n_START_SECTION_\nS\xc3\xbcmbolite t\xc3\xa4hendused\n_START_PARAGRAPH_\nLipuv\xc3\xa4rvid kattuvad Venemaa lipuv\xc3\xa4rvidega ning sellega r\xc3\xb5hutatakse, et Omski oblast kuulub Venemaa F\xc3\xb6deratsiooni koosseisu._NEWLINE_Punane s\xc3\xbcmboliseerib vaprust, mehisust ja julgust. Punane on ka elu, halastuse ja armastuse v\xc3\xa4rv._NEWLINE_Valge on aga \xc3\xb5ilsuse, puhtuse, \xc3\xb5igluse ning suuremeelsuse s\xc3\xbcmboliks. Samas t\xc3\xa4histab valge ka Siberi kliima ise\xc3\xa4rasusi (k\xc3\xbclma ja lund)._NEWLINE_Sinine laineline laid s\xc3\xbcmboliseerib Irt\xc3\xb5\xc5\xa1i j\xc3\xb5ge, peamist veesoont Omski oblastis. Sinine on ka ilu, uhkuse ja leebuse v\xc3\xa4rv.'